**Ministru kabineta noteikumu projekta “Grozījumi Ministru kabineta 2015. gada 10. marta noteikumos Nr. 126 “Tiešo maksājumu piešķiršanas kārtība lauksaimniekiem”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2015. gada 10. marta noteikumos Nr. 126 “Tiešo maksājumu piešķiršanas kārtība lauksaimniekiem”” (turpmāk – noteikumu projekts) sagatavots, lai precizētu vairākus tiešo maksājumu nosacījumus un noteiktu atsevišķas dalībvalsts izvēles, sākot ar 2021. gadu.  Noteikumu projekts stāsies spēkā nākamajā dienā pēc izsludināšanas oficiālajā izdevumā “Latvijas Vēstnesis”. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Zemkopības ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2015. gada 10. marta noteikumi Nr. 126 “Tiešo maksājumu piešķiršanas kārtība lauksaimniekiem” (turpmāk – Ministru kabineta noteikumi Nr. 126) nosaka kārtību, kādā piešķirami Eiropas Savienības tiešie maksājumi.  Ministru kabineta noteikumu projekts “Grozījumi Ministru kabineta 2015. gada 10. marta noteikumos Nr. 126 “Tiešo maksājumu piešķiršanas kārtība lauksaimniekiem”” (turpmāk – noteikumu projekts) sagatavots, lai precizētu vairākus tiešo maksājumu nosacījumus un noteiktu atsevišķas dalībvalsts izvēles, sākot ar 2021. gadu, jo spēkā ir stājusies Eiropas Parlamenta un Padomes 2020. gada 23. decembra Regula (ES) 2020/2220, ar ko nosaka dažus pārejas noteikumus atbalstam no Eiropas Lauksaimniecības fonda lauku attīstībai (ELFLA) un Eiropas Lauksaimniecības garantiju fonda (ELGF) 2021. un 2022. gadā un ar ko attiecībā uz līdzekļiem un piemērošanu 2021. un 2022. gadā groza Regulas (ES) Nr. 1305/2013, (ES) Nr. 1306/2013 un (ES) Nr. 1307/2013, un attiecībā uz līdzekļiem un šāda atbalsta sadalījumu 2021. un 2022. gadā groza Regulu (ES) Nr. 1308/2013 (turpmāk – regula 2020/2220). Tādējādi noteikumu projekts nepieciešams, lai ņemot vērā regulas 2020/2220 noteikto:   1. ieviestu jaunu brīvprātīgu saistīto atbalstu (turpmāk – BSA) par rudzu populācijas šķirnēm, jo atbalsts par rudzu populācijas šķirnēm ir vajadzīgs, lai saglabātu rudzu maizes cepšanas tradīcijas un nodrošinātu augstu rudzu maizes kvalitāti un garšas īpašības. Šķirņu rudzi ir grūtāk audzējami, tiem ir mazāka ražība (vidēji 2,5 t/ha) nekā hibrīdo šķirņu rudziem (vidēji 4 t/ha), tāpēc arī ienākumi no populācijas šķirņu rudzu audzēšanas ir mazāki, un tas rada risku populācijas rudzu audzēšanai nākotnē. Lai saglabātu nozares rentabilitāti un stiprinātu tās konkurētspēju, būtu nepieciešams mērķēts papildu atbalsts nozarei.   Lai pārliecinātos par to, ka atbalstam pieteiktajās platībās tiek audzēti noteiktu šķirņu rudzi, nevis hibrīdo šķirņu rudzi, lauksaimniekam jāsniedz pierādījumi par rudzu šķirņu sēklas iegūšanu savā saimniecībā vai to iegādi. Par šādu pierādījumu, piemēram, uzskatāma sēklu iesaiņojuma oficiālā etiķete, sēklu testēšanas pārskats, sēklu sertifikāts, kā arī pavadzīme vai rēķins, kurā norādīta konkrētas rudzu šķirnes iegāde.  Sertificētas sēklas iegāde ir dārga, un šī sēkla ir ierobežots resurss, tādēļ ierastā prakse ir katru gadu tikai daļā sējplatību izmantot sertificētu sēklu, bet pārējās platībās izmantot saimniecību pašu ataudzējumā iegūto sēklu. Noteikumu projektā tiek noteikts, ka sertificētas sēklas iegāde ir jāpierāda vismaz reizi četros gados, pieņemot, ka vidēji reizi četros gados sējplatība tiek atjaunota ar sertificētu sēklu;   1. papildinātu normu par to, ka BSA par platībām nepiešķir, ja ir konstatēta mākslīgu apstākļu radīšanu atbalsta saņemšanas nolūkā, lai novērstu iespēju saņemt atbalstu par platībām, kurās nenotiek ražošana. Šādas normas ieviešana nodrošinās to, ka BSA netiks piešķirts par platībām, kurās nenotiek ražošana jeb kultūraugi ir atstāti uz lauka, nenovācot tos gatavības fāze; 2. aktualizētu un precizētu pagastu sarakstu, kuros piemērojams atbrīvojums no ekoloģiski nozīmīgas platības izveides, jo atbrīvoto apgabalu saraksts ir jāpārskata ik pēc trīs gadiem. ZM ir izdarījusi pārrēķinus, izmantojot jaunākos pieejamos datus par pagastu kopējo platību, meža platību un lauksaimniecības zemes platību Latvijā. Veidojot pagastu sarakstu, ir ņemts vērā arī 2020. gadā apstiprinātās administratīvi teritoriālās reformas ieviestas izmaiņas novadu un pagastu iedalījumā; 3. paredzētu BSA arī par piena šķirnes aitu mātēm, lai saglabātu aitkopības nozari Latvijā. 2020. gadā salīdzinājumā ar 2017. gada aitu skaits Latvijā ir samazinājies par 13% jeb 17  tūkstošiem, un BSA mērķis ir saglabāt ražošanu; 4. no platībām, kas ir iekļautas bioloģiskās lauksaimniecības kontroles sistēmā, paredzētu nozarei objektīvi iegūstamu ražību, lai varētu saņemt BSA par sertificētas sēklas kartupeļiem, sertificētām stiebrzāļu un lopbarības augu sēklām un sertificētu labības sēklu; 5. BSA par augļiem un ogām un BSA par dārzeņiem nosacījumus papildinātu ar normu, kas nosaka, ka atbalsta pretendentiem, kas BSA piesaka vairāk nekā trīs hektārus, ir jābūt uzskaites sistēmai, kas saistīto atbalstu mērķē pa platībām, kuras tiek izmantotas attiecīgo kultūraugu ražošanai un ražas ieguvei. Līdzšinējā administrēšanas pieredze liecina, ka ir lauksaimnieki, kuri BSA par augļiem un ogām un BSA par dārzeņiem piesakās, nevis lai nodrošinātu konkrēto kultūraugu ražošanu, bet gan iegūtu tikai BSA maksājumu, un šāda uzskaites sistēmas prasība ir vispārējā labas saimniekošanas prakse, turklāt šādas uzskaites sistēmas izveide jau ir noteikta augļu, ogu un dārzeņu audzētājiem, kas vēlas saņemt bioloģisko vai integrēto atbalstu. Noteikumu projektā noteikts trīs hektāru slieksni, jo viena hektāra sliekšņa noteikšana būtiski palielinātu administratīvo slogu. Turklāt līdzšinējā administrēšanas prakse rāda, ka lielāks risks ir lielās platības, kurās netiek novākta raža. Saskaņā ar Lauku atbalsta dienesta (turpmāk – LAD) datiem BSA pieteiktās 78% augļu un ogu platības un 86% dārzeņu platības atrodas saimniecībās, kuru augļu un ogu vai dārzeņu platība pārsniedz trīs hektārus; 6. BSA par augļiem un ogām atbalsttiesīgo kultūraugu sarakstu papildinātu ar tādiem kultūraugiem kā sausserdis, irbene un plūškoks, melone un arbūzs, tā nodrošinot atbalstu arī par šiem kultūraugiem. Augļkopības sektorā augļu un ogu produkti ir savstarpēji aizstājoši un tirgū savstarpēji konkurējoši, turklāt audzēto augļu un ogu sugu dažādība gadu gaitā palielinās, pielāgojoties tirgus tendencēm. Tādēļ, lai nodrošinātu nediskriminējošu un vienlīdzīgu attieksmi starp augļu un ogu audzētājiem, nepieciešams paplašināt atbalsttiesīgo augļu un ogu sugu kultūraugu sarakstu ar Latvijā apzinātām un audzētām kultūraugu sugām; 7. kultūraugu un zemes izmantošanas veidu kodu saraksta tabulu papildinātu ar jaunu kultūraugu – rudzu populācijas šķirnēm, izņemot ‘Kaupo’, un plūškoku, lai nodrošinātu BSA saņemšanu par attiecīgo kultūraugu. Savukārt attiecībā uz tādiem kultūraugiem kā arbūzi un melones, sausserdis un irbene norādīts, ka par tiem var saņemt BSA; 8. noteiktu maksimālo finansējuma apmēru katram BSA veidam 2021. un 2022. gadā. Kopējais BSA apmērs Latvijai katru gadu tiek noteikts ar Eiropas Komisijas īstenošanas aktu, savukārt atbalsta maksimālais apmērs sadalījumā pa atbalsta veidiem jānosaka dalībvalstij. Tā kā pieejamais BSA finansējums 2021. un 2022. gadā ir palielinājies, jo palielinās tiešo maksājumu finansējums, ir pārskatīts BSA finansējums pa atbalsta veidiem, kurš 2020. gada 29. decembrī tika saskaņots ar lauksaimnieku nevalstiskajām organizācijām Lauksaimnieku nevalstisko organizāciju konsultatīvās padomē. BSA maksimālais apmērs sadalījumā pa atbalsta veidiem, izmantojot Lauksaimniecības tirgus vadības un uzraudzības informācijas sistēmu, tiks paziņots Eiropas Komisijai;   Noteikumu projekts arī nepieciešams, lai precizētu šādus tiešo maksājumu nosacījumus:  1) aramzemē augošie kultūraugi vai kultūraugu maisījumi uzskatāmi par dominējošajiem attiecīgajā laukā, ja tie aizņem vismaz 75 % no laukā augošajiem augiem. Grozījums izdarīts, ņemot vērā biedrības “Zemnieku saeima” un “Latvijas Lauksaimniecības kooperatīvu asociācija” iesniegtos priekšlikumus, kurus š.g. 11. marta sanāksmē atbalstīja arī vairākums nevalstisko lauksaimnieku organizāciju. Palielinot aramzemē augošo kultūraugu vai to maisījumu dominanci, platību maksājumi tiktu mērķtiecīgāk novirzīti par ražojošajām platībām un mazinātos iespējamie krāpniecības gadījumi;  2) attiecībā uz vienotajiem iesniegumiem, kas iesniegti, sākot no 2021. gada. Lai varētu pārliecināties par attiecīgās platības atbilstību atbalsta saņemšanas nosacījumiem, LAD izmanto visus pieejamos tālizpētes materiālus, ja nepieciešams, LAD ir tiesīgs pieprasīt lauksaimniekam iesniegt fotogrāfiju, kas apliecina atbilstības nosacījumu izpildi. Lauku fotogrāfijas ar laika un vietas atzīmi, kas apliecina atbalsta saņemšanas nosacījumu izpildi, var ievērojamā apjomā aizstāt pārbaudes uz vietas, jo bez atbalstam pieteikto lauku kontroles vizītes dod iespēju pārliecināties par to, ka atbalsta pretendents ir izpildījis atbalsta saņemšanas nosacījumus un nerada risku ES fondu izlietojumam. Tāpat arī LAD nebūs jārada papildu administratīvais slogs lauksaimniekam, ierodoties pārbaudēs uz vietas, jo fotogrāfijas var kalpot par pierādījumu situācijai dabā. Eiropas Komisija darba grupā ir apstiprinājusi, ka fotogrāfiju iesniegšana ir pietiekams pierādījums;  3) precizētu savstarpējās atbilstības obligātās apsaimniekošanas prasību sarakstu 5. pielikumā, papildinot tās ar specifiskām kūtsmēslu uzglabāšanas prasībām, kas noteiktas Ministru kabineta 2014. gada 23. decembra noteikumu Nr. 829 "Īpašās prasības piesārņojošo darbību veikšanai dzīvnieku novietnēs"  4.4.1, 4.4.2. un 4.4.3. apakšpunktā. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija konsultējās ar LAD un Lauksamniecības datu centra speciālistiem. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Aptuveni 56 564 lauksaimnieki (2020. gadā vienotā platības maksājuma atbalstam pieteicās 45 614 pretendentu un dalībai mazo lauksaimnieku atbalsta shēmā iesniegumu iesniedza 10 950 lauksaimnieku), tajā skaitā lauksaimniecības uzņēmumi, valsts un pašvaldības iestādes, citas organizācijas, kā arī lauksaimniecības zemes īpašnieki un apsaimniekotāji, kas pieteiksies atbalsta maksājumiem 2021. gadā un īstenos attiecīgos tiešo maksājumu saņemšanas nosacījumus.  Ar grozījumiem noteikumos Nr. 126 netiks pārkāpts tiesiskās paļāvības princips, jo lauksaimnieka tiesības netiek ierobežotas. |
| 2. | Tiesiskā regulējuma ietekme uz tautsaimniecību un administratīvo slogu | Tā kā noteikumu grozījumi nerada papildu informācijas sniegšanas pienākumu, tie arī neveido administratīvo slogu.  Uzskaites sistēmas veidošana ir vispārējā labas saimniekošanas prakse, turklāt šādas uzskaites sistēmas izveide jau ir noteikta augļu, ogu un dārzeņu audzētājiem, kas vēlas saņemt bioloģisko vai integrēto atbalstu, tāpēc uzskatāms, ka šādas sistēmas izveide neradīs papildu izmaksas vai arī izmaksas ir ievērojami mazākas salīdzinājumā ar saņemamo atbalstu. |
| 3. | Administratīvo izmaksu monetārs novērtējums | Noteikumu projektā ietvertie nosacījumi neradīs jaunus obligātos informācijas sniegšanas pienākumus un nepalielinās esošo informācijas sniegšanas prasību apjomu, tāpēc netiks uzlikts papildu administratīvais slogs un neradīsies administratīvās izmaksas. |
| 4. | Atbilstības izmaksu monetārs novērtējums | Noteikumu projektā ietverto atbilstības prasību izpilde neradīs papildu izmaksas atbalsta pretendentiem. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021. gads | | Turpmākie trīs gadi (*euro*) | | | | |
| 2022. gads | | 2023. gads | | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 40 000 000 | 274 055 000 | 0 | 319 140 000 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 40 000 000 | 274 055 000 | 0 | 319 140 000 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 40 000 000 | 274 055 000 | 0 | 319 140 000 | 0 | 0 | 0 |
| 2.1. valsts pamatbudžets | 40 000 000 | 274 055 000 | 0 | 319 140 000 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar ES tiesību aktos noteikto Latvijas finansējumu:  2021. gadā kopējie izdevumi – tiešie maksājumi 314 055 000 *euro* apmērā;  2022. gadā kopējie izdevumi – tiešie maksājumi 319 140 000 *euro* apmērā. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav plānotas. | | | | | | |
| 8. Cita informācija | Saistībā ar tiešo maksājumu shēmu atbalsta saņēmējiem tiks izmaksāts atbalsts no Zemkopības ministrijas budžeta programmas 64.00.00 “Eiropas Lauksaimniecības garantiju fonda (ELGF) projektu un pasākumu īstenošana”, pēc nepieciešamības pieprasot līdzekļus no valsts budžeta programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.  2021.–2022. gada tiešo maksājumu finansējums ir noteikts regulas 2020/2220, III pielikumā, savukārt tās 9. pants pieļauj finansējumu pārdali no tiešajiem maksājumiem uz lauku attīstības pasākumiem. Latvija ir nolēmusi 2021. un 2022. gadā finansējumu 25 miljonu *euro* apmērā pārdalīt no tiešajiem maksājumiem uz lauku attīstības pasākumiem.  Tiešie maksājumi plānoti arī 2023. gadā 333 484 169 *euro* un 2024. gadā 338 340 734 *euro* apmērā. Apmērs tiek prognozēts atbilstoši pašreizējam Komisijas priekšlikumam Eiropas Parlamenta un Padomes Regulas, ar ko izveido noteikumus par atbalstu stratēģiskajiem plāniem, kuri dalībvalstīm jāizstrādā saskaņā ar kopējo lauksaimniecības politiku (KLP stratēģiskie plāni) un kurus finansē no Eiropas Lauksaimniecības garantiju fonda (ELGF) un no Eiropas Lauksaimniecības fonda lauku attīstībai (ELFLA), un ar ko atceļ Eiropas Parlamenta un Padomes Regulu (ES) Nr. 1305/2013 un Eiropas Parlamenta un Padomes Regulu (ES) Nr. 1307/2013, IV pielikumā. Faktiskais apmērs 2023.–2024. gadam tiks precizēts un norādīts, ievērojot sarunu rezultātus par nākamā perioda daudzgadu budžeta finanšu ietvaru. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Noteikumu projekts ir sagatavots, pamatojoties uz:  1) Eiropas Parlamenta un Padomes 2013. gada 17. decembra Regulu (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar ko atceļ Padomes Regulu (EK) Nr. 637/2008 un Padomes Regulu (EK) Nr. 73/2009 (turpmāk – regula Nr. 1307/2013).  2) Eiropas Parlamenta un Padomes 2013. gada 17. decembra Regulu (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (turpmāk – regula Nr. 1306/2013);  3) Deleģēto regulu (ES) Nr. 639/2014, ar ko papildina Eiropas Parlamenta un Padomes Regulu (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar kuru groza minētās regulas X pielikumu (turpmāk – regula Nr. 639/2014);  4) Komisijas 2014. gada 17. jūlija Īstenošanas regulu (ES) Nr. 809/2014, ar ko paredz noteikumus par to, kā Eiropas Parlamenta un Padomes Regulu (ES) Nr. 1306/2013 piemēro attiecībā uz integrēto administrācijas un kontroles sistēmu, lauku attīstības pasākumiem un savstarpējo atbilstību (turpmāk – regula Nr. 809/2014) |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |  |
| --- | --- | --- | --- | --- |
| **1. tabula Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums | Regula Nr. 1307/2013, regula Nr. 1306/2013 un regula Nr. 639/2014 | | | |
| A | B | C | | D |
| Regulas Nr. 1306/2013 59. panta 7.punkts | 2. punkts | Ieviests pilnībā. | | Neparedz stingrākas prasības kā ES tiesību normas. |
| Regulas Nr. 1306/2013 60. pants | 3. un 6. punkts | Ieviests pilnībā. | | Neparedz stingrākas prasības kā ES tiesību normas. |
| Regulas Nr. 639/2014 2. panta 1. un 2. punkts | 3. un 6. punkts | Ieviests pilnībā. | | Neparedz stingrākas prasības kā ES tiesību normas. |
| Regulas Nr. 1307/2013 46.panta 1. un 7.punkts | 4. punkts | Ieviests pilnībā. | | Neparedz stingrākas prasības kā ES tiesību normas. |
| Regulas Nr. 639/2014 53. panta 2. punkts | 10. punkts | Ieviests pilnībā. | | Neparedz stingrākas prasības kā ES tiesību normas. |
| Regulas Nr. 809/2014 30. panta "e" apakšpunkts | 10. punkts | Ieviests pilnībā. | | Neparedz stingrākas prasības kā ES tiesību normas. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Regulas Nr. 1306/2013 59. panta 7. punkts paredz, ka maksājuma pieprasījumu noraida, ja atbalsta saņēmējs kavē pārbaudi uz vietas, izņemot nepārvaramas varas gadījumos vai ārkārtas apstākļos.  Saskaņā ar Regulas Nr. 1306/2013 60. pantu ir nosakāmi gadījumi, kas uzskatāmi par mākslīgu apstākļu radīšanu, kad atbalsts netiek piešķirts.  Regulas Nr. 639/2014 2. panta 1. un 2. punktā ir noteikts, ka dalībvalstij, ieviešot atbalsta shēmas, ir jānosaka objektīvi kritēriji, kas nodrošinātu vienlīdzīgu attieksmi pret lauksaimniekiem un nepieļautu tirgus un konkurences kropļojumus, tāpēc ietverts nosacījums par atbalsta nepiešķiršanu, ja konstatēta mākslīgu apstākļu radīšanu atbalsta saņemšanas nolūkā.  Regulas Nr. 1307/2013 46. panta 1. punktā noteikts, ka saimniecībām, kurās ir vairāk nekā 15 hektāri aramzemes, vismaz 5 % no saimniecības aramzemes ir jāizveido kā ekoloģiski nozīmīga platība. Savukārt regulas Nr. 1307/2013 46. panta 7. punkts paredz rīcības brīvību dalībvalstij, kurās vairāk nekā 50 % no kopējās sauszemes platības veido meži, atbrīvot daļu no saimniecībām, kas atrodas apgabalos, kuri nav kalnu apgabali un kuros ir ievērojami dabas ierobežojumi, no ekoloģiski nozīmīgu platību izveides prasības. Tā kā Latvijā vairāk nekā 50 % no kopējās sauszemes platības veido meži un lielākā daļa Latvijas teritorijas apgabalu (novadu un pagastu) atbilstoši Ministru kabineta 2015. gada 7. aprīļa noteikumiem Nr. 171 “Noteikumi par valsts un Eiropas Savienības atbalsta piešķiršanu, administrēšanu un uzraudzību vides, klimata un lauku ainavas uzlabošanai 2014.–2020. gada plānošanas periodā” ir atzīti par apgabaliem, kuros ir ievērojami dabas ierobežojumi, tika lemts izmantot doto rīcības brīvību un atbrīvot nosacījumiem atbilstošos apgabalus no ekoloģiski nozīmīgu platību izveides prasības.  Regulas Nr. 639/2014 53. panta 2. punkts paredz trīs veidus, kā aprēķināt atbalsta likmi, tāpēc noteikumos noteikts, ka atbalsta likme tiks aprēķināta, ikgadējo finansējumu dalot ar ikgadēji atbalsttiesīgo hektāru skaita.  Regulas Nr. 809/2014 30. panta "e" apakšpunktā noteikts, ka izlase ikgadējām pārbaudēm uz vietas aptver vismaz 5 % no visiem saņēmējiem, kuri iesniedz pieteikumu uz platībatkarīgajiem maksājumiem, ko izmaksā kā BSA. Noteikumu projektā tiek noteikts, ka LAD nodrošinās šīs normas izpildi. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | | |
| Cita informācija | Nav. | | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Nav. | | | |
| A | B | | C | |
| - | - | | - | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. | | | |
| Cita informācija | Nav. | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts bija nosūtīts saskaņošanai Latvijas lauksaimnieku nevalstiskajām organizācijām un publicēts Zemkopības ministrijas un Valsts kancelejas tīmekļvietnē. |
| 2. | Sabiedrības līdzdalība projekta izstrādē | Par nosūtīto noteikumu projektu atzinumu sniedza biedrības “Lauksaimniecības organizāciju sadarbības padome” (turpmāk – LOSP), “Zemnieku saeima”, “Latvijas Bioloģiskas lauksaimniecības asociācija” (turpmāk – LBLA), “Latvijas Augļkopju asociācija” (turpmāk – LAA), Latvijas dārznieks”, “Latvijas maiznieku biedrība” un “Latvijas Lauksaimniecības kooperatīvu asociācija” (turpmāk – LLKA). |
| 3. | Sabiedrības līdzdalības rezultāti | LOSP atbalstīja tālāku projekta virzību bez komentāriem un papildinājumiem.  LBLA izteica priekšlikumu par augļiem un ogām atbalstāmo kultūraugu sarakstu ar sausseržiem, irbenēm un plūškokiem.  Šie priekšlikumi ir ietverti noteikumu projektā.  LBLA, biedrība “Zemnieku saeima” un LLKA izteica iebildumus pret BSA par sertificētām stiebrzāļu un lopbarības augu sēklām noteikto finansējumu. Zemkopības ministrija paskaidro, ka BSA finansējuma apmērs noteikts saskaņā ar 2020. gada 29. decembra Lauksaimnieku nevalstisko organizāciju konsultatīvās padomes sēdē nolemto, un tajā piedalījās arī deleģētie pārstāvji no LBLA, biedrības “Zemnieku saeima” un LLKA.  LAA pauda viedokli, ka atbalsta pretendentiem BSA par augļiem un ogām un BSA par dārzeņiem uzskaites sistēmu vajadzētu ieviest, sākot no viena hektāra, bet LBLA norādīja, ka uzskaites sistēma būtu attiecināma uz tiem pretendentiem, kas piesaka vairāk nekā piecus vai 10 hektāru lielas platības. Biedrība “Latvijas dārznieks” atbalstīja trīs hektāru slieksni.  Zemkopības ministrijas pieejamā statistika rāda, ka 78% (augļiem un ogām) un 86% (dārzeņiem) no BSA pieteiktās platības piesaka saimniecības, kas apsaimnieko vairāk nekā trīs hektārus. Turklāt līdzšinējā atbalsta administrēšanas pieredze liecina, ka mākslīgi apstākļi atbalsta saņemšanas nolūkā tiek radīti lielās platībās un viena hektāra sliekšņa noteikšana būtiski palielinātu administratīvo slogu LAD.  Biedrība “Zemnieku saeima” attiecībā uz BSA par rudzu līnijšķirnēm neatbalsta obligātu prasību uzrādīt pierādījumu par sertificētas sēklas izmantošanu un rudzu līnijšķirņu piegādes līgumu, kurš kārtējā gadā noslēgts starp rudzu audzētāju un graudu pārstrādes uzņēmumu, maizes ražotāju. Iebildums tiek pamatots ar situāciju, ka varētu sākties mākslīga līnijšķirnes rudzu tirgus cenas ietekmēšana.  Zemkopības ministrija nevar ņemt vērā iebildumus, jo sēklas izcelsmes apliecinājums un līgums par līnijšķirnes rudzu piegādi maizes ražotājam vai pārstrādātājam ir vienīgie pierādījumi, kas apliecina līnijšķirnes rudzu audzēšanu noteiktās platībās, par kurām var piešķirt BSA par rudzu līnijšķirnēm, un nodrošina līnijšķirņu rudzu nošķiršanu no hibrīdšķirņu rudziem, par kuriem saistītais atbalsts nav paredzēts.  Biedrība “Zemnieku saeima” un LLKA attiecībā uz aramzemē augošiem kultūraugiem vai kultūraugu maisījumiem ierosināja noteikt, ka tiem ir jādominē attiecīgajā laukā līdz kārtējā gada 31. augustam, aizņemot vismaz 75 procentu no laukā augošajiem augiem, un attiecīgie aramzemē sētie kultūraugi ir jānovāc pēc to kultūraugu gatavības fāzes sasniegšanas.  Priekšlikumi ir ietverti noteikumu projektā. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Zemkopības ministrija, Lauku atbalsta dienests un Lauksaimniecības datu centrs |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. Jaunas institūcijas netiks izveidotas, un esošās institūcijas netiks likvidētas vai reorganizētas. Projekta izpilde tiks nodrošināta ar pašreizējiem cilvēkresursiem. |
| 3. | Cita informācija | Nav. |

Zemkopības ministrs K. Gerhards

Dimanta 67027237

elina.dimanta@zm.gov.lv